text:
Geamhradh an Dùn Bheagain
Tha e air a bhith na dhachaigh do chinn-chinnidh Chlann MhicLeòid airson còrr 's 800 bliadhna agus chan eil teagamh nach e fear de na seallaidhean as aithniche a th' anns an Eilean Sgitheanach: Caisteal Dhùn Bheagain.
Bha connspaid ann bho chionn beagan bhliadhnachan nuair a chuir Iain MacLeòid, nach maireann, an Cuilthionn air a' mhargaidh agus e a' lorg airgid airson mullach a' chaisteil a chàradh.
Cha deach an Cuilthionn a reic air a cheann thall, agus tha an togalach a-nis dìonach.
Ach tha obair gu leòr eile a dhìth airson a ghlèidheadh agus a dhèanamh deiseil do luchd-turais.150,000 duine
Bidh an caisteal dùinte do luchd-turais bho dheireadh an Damhair gu deireadh a' Mhàirt gach bliadhna.
Anns an ùine sin bidh muinntir a' chaisteil a' gabhail cothrom gus an t-àite a sgioblachadh, na gàraidhean a chur ann an òrdugh, agus obair-càraidh sam bith a tha a dhìth a dhèanamh gun sluagh mòr de luchd-turais an làthair.
"Chìthear far a bheil uisge air tighinn a-steach," thuirt Janet Clarke, a tha na h-àrd-stiùiriche Oighreachdan MhicLeòid.
“Start Quote
End Quote Janet Clarke Àrd-stiùiriche Oighreachdan MhicLeòid
Bidh mòran den luchd-tadhail dìreach a' sìneadh an làimh ris, oir 's e obair-snaidhe àlainn a th' ann”
"Tha aghaidh a' phàirt seo den chaisteal ris a' ghaoith bhon àird an iar-dheas. 'S e sàl na mara a th' air tighinn leis a' ghaoith, agus 's e sin 's dòcha an rud as miosa a dh'fhaodadh a bhit air a shadail ri togalach.
"Cha b'fheudar dhuinn an Cuilthionn a reic air a' cheann thall. Chaidh aig Uisdean MacLeòid a tha a-nis na cheann-chinnidh, air an t-airgead a thogail e fhèin.
"Fhuair sinn granta beag bho Alba Aosmhor. Chaidh an obair air a' mhullach a chrìochnachadh o chionn dà bhliadhna, agus 's e obair-ciùird dha-rìribh a th' ann, a tha a-nise a' cumail na h-aimsire a-mach.
"Ach tha sinn an còmhnaidh a' cumail sùil a-mach airson àite sam bith far a bheil uisge a' faighinn a-steach," thuirt i.
Mur a b'e na bha luchd-tadhail a' pàigheadh airson an caisteal fhaicinn, cha bhiodh e ann, coltach ri iomadh taigh mòr san dùthaich, a tha gu math daor a chumail na sheasamh.
Bidh faisg air 150,000 duine a' do thar na drochaid-togail gach bliadhna.
Chan ann a-mhàin ri cuideachadh a tha an dream sin ge-tà. Uaireannan, bidh iad ag adhbharachadh obrach.
"'S e seo taobh-bhòrd Ruairidh Mhòir," thuirt Janet Clarke a-rithist.
"Bidh mòran den luchd-tadhail dìreach a' sìneadh an làimh ris, oir 's e obair-snaidhe àlainn a th' ann.
"Bidh sin, gu nàdarra, ga chaitheamh mean air mhean.
"'S e an t-seòrsa rud a dh'fheumas sinn dèanamh sa Gheamhradh, a bith ga dhìon feuch gum bi e ann an staid math gu leòr airson an ath-sheusain," thuirt i.Gàraidhean
Chan ann an taobh a-staigh nam ballachan cloiche a-mhàin a tha obair ri dhèanamh thar a' Gheamhraidh ge-tà.
Timcheall air a' chaisteal, tha gàraidhean ainmeil, a tha nan tarraing leotha fhèin do luchd-turais.
“Start Quote
End Quote Dàibhidh MacIllEathain Àrd-Ghàirnealair
Chan e dìreach a bhith a' taghadh rudan gun diù”
"Bidh daoine an còmhnaidh a' faighneachd "dè bhios sibh a' dèanamh thar a' Gheamhraidh?" thuirt àrd-ghàirnealair a' chaisteil, Dàibhidh MacIllEathain.
"Tha an sgathadh ri dhèanamh, tha obair-glanaidh ri dhèanamh, togail nan duilleagan, agus tha gu leòr de gheadagan ùra a tha sinn air tionndadh.
"Chan e dìreach a bhith a' taghadh rudan gun diù. 'S ann a dh'fheumas tu coimhead ris na dathan, àirde nan lusan, cuin a thig iad fo bhlàth, co-dhìu tha boladh math àsta, agus ma thà tha thu airson an cur cois a' cheuma.
"Tha tòrr obrach an lùib a' ghnothaich san dòigh sin," thuirt e.
Sin na thathas a' dèanamh am bliadhna. Ach tha sùil aca air adhart chun a' Gheamhraidh seo tighinn, nuair a dh'fheumas siostam dealain a' chaisteil air fad ùrachadh.
A dh'aindeoin na cosgais a tha an lùib a' chaisteil, chan eil teagamh nach eil e a' cur ri eaconamaidh an eilein.
Tha còrr is 50 duine ag obair ann tro na mìosan as trainge - am fastaichear prìobhaideach as motha san eilean.
Cho fad 's a tha Leòdaich bho air feadh an t-Saoghail mhòir deònach tighinn agus beagan a phàigheadh airson dachaigh shinnsireil na fine aca fhaicinn, mairidh an dùn air a' chreig iomadh bliadhna fhathast.


c: text/html

text:
Fàilte gu làrach-lìn oifigeil Fèisean nan Gàidheal, am buidheann a tha a’ toirt taic do leasachadh fèisean stèidhichte sa choimhearsnachd ‘s a bhios a’ teagasg ealain air feadh Alba.
Latha Ciùil do Theaghlaichean le Fèis Farr
Monday 29th September 2014
Fèisean na Dàmhair a' dèanamh deiseil
Friday 19th September 2014
Thèatar Òigridh Gàidhlig san Spot-solas
Wednesday 10th September 2014
Bha Fèisean nan Gàidheal air a stèidheachadh ann an 1991 mar an comann iomlan neo-eisimeileach airson Iomairt nam Fèisean.
Gàidhlig - tè de chànain eachdraidheil na h-Alba.
Leabhraichean ciùil agus Fèisean ri fhaighinn. Postachd an-asgaidh!
Airson tuilleadh fiosrachaidh fhaighinn mu fhèis na bliadhna agus an fheadhainn a tha ri thighinn
Mar bhuidheann-chathannain (SC002040) the Fèisean nan Gàidheal an eisimeil taic an
t-sluaigh.

robotstxt: allowed

filter: keep


text:
Air Diluain 29mh den t-Sultain chaidh sinn air turas dhan t-sutha airson ionnsachadh mu bheatha ann an coilltean-uisge. Chaidh sinn ann air a’ bhus còmhla ri ar tidsear agus 3 parantan. An toiseach chaidh sinn dhan Ionad Foghlaim agus choinnich sinn ri Kirsty a tha ag obair an sin. Choimhead sinn air losgann uaine White’s agus laimhsich sinn nathair ‘Royal python’. Bha i a’ faireachdain neònach! Ann am buidhnean sheòrsaich sinn a-mach dealbhan de bheathaichean agus steig sinn air dealbh iad airson sealltainn caite bheil iad a’ fuireach ann an coille-uisge. Às deidh sin, chunnaic sinn sròn-adharacaich agus tapirean. Fhuair sinn cothrom coimhead air a’ phanda mhòr cuideachd.
Bha an turas gu math spòrsail agus chòrd e rinn uile.
WE are currently updating our website and expect this to be completed by 10 October.. Please accept our apologies for any inconvenience.
Bidh sinn a’ dunadh air Dihaoine 10 Damhair. Bidh ar luchd-obrach a’ tilleadh air Diluain 20 Damhair, agus ar sgoilearan air Dimairt 21 Damhair.Tha sinn an dochas gum bi laithean-saora sona agaibh uile!
We shall be closing on Friday 10 October. Staff return on Mon. 21 October and pupils return on Tuesday 22 October.
We hope that everyone has a great holiday!
Fhuair ar sgoilearan cothrom cluiche le diofar stuthan san raon-cluiche air Diciadain sa chàidh. Chuir Louise agus Kerry, bhon Chomhairle,seo air dòigh dhuinn agus abair gun robh tòrr spòrs againn!! Bidh comataidh na raon-cluiche a’ coinneachadh a dh’aithghearr airson am pròiseact seo a thoirt air adhart.
Our pupils really enjoyed their play day in the playground on Wednesday. Louise and Kerry, from the City of Edinburgh Play Team, came to the school and set this up for us. The Playground Group will now meet to agree on the next steps for this project.
Tha fiosrachadh ùr air an duilleag Aodach Sgoile againn a-nis oir tha sinn air sòlaraiche ùr fhaighinn. Gheibh sibh fiosrachadh an sin air mar a tha sibh a’ cur a-steach òrdugh airson aodach sgoile.
New information has been posted to our School Uniform Page, as we have changed suppliers. You will find information on how to order school uniform there.
Tha sinn an dòchas gun robh deagh Nollaig agus Bliadhna Ur agaibh uile! Tha e doirbh ri chreidsinn gu bheil sinn air a bhith air ais anns an sgoil airson 3 seachdainean a-nis! Seo geàrr-chunntas air cuid de na tachartasan a tha romhainn air an teirm seo:
Tha Code Club, club às dèidh na sgoile airson c5-7, a’ tòiseachadh air Diardaoin 30 Faoilleach aig 3.20f gu 4.20f. Bidh seo a’ ruith gach Diardaoin gu 27 Màrt.
Bidh Leonore agus Laura, à Ard-sgoil Sheumais Gilleasbuig, a’ tilleadh dhan sgoil air Dihaoine 7 Gearran airson an stuth a thogail airson Afraga a Deas. Tha iad a’ lorg ceisean peansail, bogsaichean-bidh falamh, aodach spòrs agus aodach sgoile!
Bidh Clas 6 agus 7 a’ gabhail pàirt ann am farpais Cross Country air Diluain 10 Gearrann aig na Raointean-cluiche Wardie.
Cuimhneachadh gu bheil club Iomain a’ coinneachadh gach Dihaoine às dèidh na sgoile.
We hope that everybody had a good Christmas and New Year! It’s hard to believe that we’ve been back at school for 3 weeks! Here’s a summary of what’s happening this term:
The Code Club, an after school club for classes 5-7, will begin at 3.20pm on Thursday 30th January. This will run every Thursday until the 27th March.
Leonore and Laura from James Gillespie’s High School will be coming into school on Friday 7th February to collect donations for South Africa. They are hoping to collect filled pencil cases, empty Tupperware boxes, school uniform and sports clothing.
Clas 6 and 7 are taking part in a Cross Country competition on Monday 10th February at Wardie Playing Fields.
Remember that the shinty club meets every Friday after school.
Bha Iomlaid Leabhraichean againn.
Farpais
This slideshow requires JavaScript.
Ghabh a h-uile duine pàirt ann am farpais agus seo na dealbhan a bhuannaich.
‘S e inmhich bhon choimheasnachd a thagh na dealbhan a b’fheàrr leotha, nuair a bha iad anns a’ chafé air Diardaoin.
Clas 1c Sophie M.
Clas 1m Hamish
Clas 1 /2 Rose
Clas 2 Catriona L.
Clas 3 Mirren
Clas 4 Andrew
Clas 5 Ella Rose
Clas 6 Lili Mc
Clas 7 Morven
A’ Spaidsearachd
Chuir sinn oirnne aodach mar charactar à comaig agus chaidh sinn cuairt air an sgoil.
Feasgar Cofaidh Cèic agus Comaig
Thàinig daoine bhon choimhearsnachd gu Feasgar Cofaidh, Cèic agus Comaig air Diardaoin. Choinnich iad ri Clas 6 agus Clas 7.


text:
BBC Radio Nan Gaidheal Programmes A to Z - G
Gleus
Fuinn, còisirean agus òrain bho shaoghal ceòl clasaigeach agus eile. Le Iain Moireach.
Goilfear 92 - Fionnlagh Moireasdan
Fionnlagh Moireasdan, an goilfear, a tha a' comharrachadh 100 bliadhna a dh'aois an-diugh.
Guma Slàn Do Na Fearaibh
The story behind the classic Gaelic emigration song
Guthan Binn Nam Bonn
1/2. Na guthan seinn ro bhinn a choisinn buinn òir aig Mòdan Nàiseanta ann an Inbhir Nis.
Guthan Binn Nam Bonn
Former gold medallists reminisce on their success at the National Mods in Inverness
Gàidheil New Zealand
Angela NicIlleathainn a' coinneachach ri Uilleam Mac an Tuairneir ann an Tauranga.


text:
Rèis Eich
Duration: 03:36
Gilleasbuig MacDhòmhnaill agus Kerr Gibb aig rèis Eich ann am Peairt.
Available since: Tue 27 Sep 2011
This clip is from
Spòrs na Seachdain 24/09/2011
Spòrs ionadail, nàiseanta agus bho air feadh an t-saoghail còmhla ri Ailig O' Henley.
First broadcast: 24 Sep 2011
More clips from Spòrs na Seachdain
- Spòrs na Seachdain 200914 Duration: 03:43 Còmhla ri Iain Moireasdan
- Bòbhladh Duration: 04:37 Còmhla ri Iain Moireasdan
- Spòrs na Seachdain 300814 Duration: 05:20 Còmhla ri Iain Moireasdan
- Spòrs na Seachdain 090814 Duration: 03:50 Còmhla ri Ailig O'Henley
- Spòrs na Seachdain Duration: 22:01 Còmhla ri Iain Moireasdan


text:
Episode 1
Tha Domhnall Iain agus am Plaosgan a' dol a dhèanamh feum agus a' dol a thòiseachadh air Mobile Gaelic Unit le bhan a gheibh iad bho Mhurchadh Ruadh. 'S iomadh car agus toinneamh a thig dhan iomart agus cluinnidh sinn a h-uile gin dhiubh thairis air seachd seachdainean agus sinn a' cluinntinn mar a tha dol dhaibh.
'S e sgeulachd tha seo à leabhar Dhonnchaidh MhicGillIosa, Màiri Dhall agus Sgeulachdan Eile a chaidh fhoillseachadh le CLÀR agus am pròiseact Ùr-Sgeul ann a 2013. Thug Donnchadh cruinneachadh eile de sgeulachdan goirid, Tocasaid 'Ain Tuirc, a-mach leis an aon fhoillsichear ann an 2004. 'S ann às a' Chnoc Àrd ann a Nis a tha Donnchadh agus chaidh e a dh'Oilthigh Obar Dheathain. 'S ann a Lunnainn a tha e air na leth-cheud bliadhna mu dheireadh de shaoghal a chuir seachad agus 's e obair gàirnealaireachd ris a bheil e. Tha na caractaran agus a' chainnt a th'anns na sgeulachdan aige cho breàgha air an dealbh aige, le beartas nach eil gann, agus nan tlachd dhan chluais. Tha Leòdhas, a tìr agus a muinntir, a' sùghadh às an sgrìobhadh aige.
Tha facail na h-earrainn seo den sgeulachd rin leughadh aig clar.org.uk fhads a tha an sgeulachd ri fhaighinn air iplayer a' BhBC. Faodaidh sibh a bhith a' leughadh na sgeòil fhads a tha sibh ag èisteachd ri Donnchadh ga h-innse!
Last on
More episodes
Previous
You are at the first episode


text:
Tuath an aghaidh Deas aig an Àird
Thèid na clubaichean iomain as soirbheachail bho thuath is deas an aghaidh a chèile Disathairne gus farpais airson na duais as motha san spòrs, Cupa na Camanachd.
Tha Bail' Ùr an t-Slèibh is Caol Bhòid air a' Chupa a bhuannachadh 50 tursan eatorra is tha dàimh shònraichte aca air sgàth na camanachd, a dh'aindeoin is gu bheil astar mòr eadar Bail' Ùr an t-Slèibh is Taigh na Bruaich.
"A' fàs suas ann am Bail' Ùr an t-Slèibh agus a' cluich iomain sgoile cha d' fhuair mi cothrom cluich an aghaidh nam balach à Caol Bhòid. Chaidh innse dhomh tric leis an fheadhainn as sine nach robh mi mar sin air cluich an aghaidh an fheadhainn as fheàrr a bh'ann".
Sin beachd Iain MhicChoinnich, fear de laoich Bhail' Ùr an t-Slèibh air a' phàirc anns na 1970's agus seann Cheann-suidhe air Comann na Camanachd, is faodar a bhith cinnteach gun robh an aon seòrsa bheachd am measg muinntir Thaigh na Bruaich air a' Bhail' Ùr.Mullach
Choinnich na sgiobaidhean sa chuairt dheireannaich mu dheireadh ann an 1980 ach tha iad air èirigh gu mullach na spòrs às ùr bho chionn beagan bhliadhnaichean, is air sreath de gheamaichean mòra a chluich an aghaidh a chèile.
Ged a tha am Bail' Mòr air a bhith tòrr nas làidire san lìog - tha iad dìreach air a ghlèidheadh son a' cheathramh bliadhna ann an sreath - tha làmh an uachdair air a bhith aig na Deasaich ann an geamaichean chupa.
Chuir Caol Bhòid Am Bail' Ùr a-mach à Cupa na Camanachd san iar chuairt dheireannaich an-uiridh 2-1, is iad an uairsin a' glèidheadh 6-5 an aghaidh Inbhir Aora sa chuairt dheireannaich.
“Start Quote
End Quote Iain MacChoinnich Bail' Ùr an t-Slèibh
A' fàs suas ann am Bail' Ùr an t-Slèibh agus a' cluich iomain sgoile cha d' fhuair mi cothrom cluich an aghaidh nam balach à Caol Bhòid. Chaidh innse dhomh tric leis an fheadhainn as sinne nach robh mi mar sin air cluich an aghaidh an fheadhainn as fheàrr a bh'ann”
Rinn iad a' chùis air a' Bhail' Ùr ann an cuairt dheireannach Chupa MhicAmhlaidh ann an 2011 agus thàinig iad am bàrr a-rithist ann an cuairt dheireannach na bliadhna seo, 4-3.Sradagach
'S e geama car sradagach a bha sin is tha coltas ann gu bheil e air làrach fhàgail air a' Bhail' Ùr.
"Tha mi a' smaointinn gur dòcha gu bheil na balaich den beachd gun deach ana-ceartas a dhèanamh an là ud is tha iad gu mòr 'son a chur ceart", thuirt manaidsear a' Bhail' Ùir, PJ Mac an Tòisich.
"Tha sinn air ionnsachadh bho na thachair is ged a chuir sinn dà thadhal nach do sheas - agus gun do chaill iad sinn cluicheadair - cha do chluich sinn dona.
"Cha bhi sinn ag atharrachadh cus idir, dìreach a' coimhead ri rud no dhà", thuirt e.Sgrios
Nam measg, tha fios, bidh mar a chumas iad smachd air Ruairidh Dòmhnallach, am fear òg a rinn sgrios air loidhne-dìon a' Bhail' Ùir an là sin, is gu dearbh air Inbhir Aora sa chuairt dheireannaich an-uiridh.
Bidh Am Bail' Ùr ag ionndrainn Ruairidh Cheannadaich aig a' chùl ach tha iad air a' chuairt dheireannach a ruighinn gun tadhal a chall agus tha cothrom aca an sin air eachdraidh a dhèanamh - 's e An Fhùirneis ann an 1923 an sgioba mu dheireadh a bhuannaich an cupa gun tadhal idir a chall.
Do Chaol Bhòid bidh dùbhlan ann faighinn seachad air an sgioba as làidire gu fisiceach sa gheama san là an diugh, agus Danny MacRath is Glen is Friseal Mac an Tòisich a chumail sàmhach aig an aghaidh.
Tha iad gu mòr ag amas air a' Chupa a chumail ge-tà.
"Rinn sinn cho math aig ìre òigridh is gum bi daoine sa bhaile a' sùileachadh gun dèan sinn barrachd", thuirt an sgiobair, Robbie MacLeòid.
"Chan eil e gu leòr an seo Cupa na Camanachd a bhuannachadh dìreach aon turas - feumaidh sinn togail air a sin gus am bi daoine a' coimhead oirrn mar sgioba shoirbheachail", thuirt e.Buaireadh
Chan eil bliadhna fhurasta air a bhith aig Comann na Camanachd le buaireadh far na pàirce mu atharrachadh air structar nam farpaisean.
An seo ge-tà tha an dà chluba as soirbheachail bho thuath is deas ann an eachdraidh na spòrs aca agus an dà sgioba as fheàrr san là an diugh.
Cha b'urrainn na b'fheàrr is ma chluicheas na sgiobaidhean mar as urrainn dhaibh cluich bu chòir gum bi geama air leth againn.
Tòisichidh an geama aig An Àird aig 2.15f Disathairne is thèid a chraoladh beò air BBC Radio nan Gàidheal, am prògram a' tòiseachadh aig 2.00f.


text:
Coinneamh Bhliadhnail agus Co-labhairt 2014
Chaidh Coinneamh Bhliadhnail Fèisean nan Gàidheal a chumail Dihaoine 26 Sultain 2014 aig 6.30f ann an Taigh-òsta Golf View, ann an Inbhir Narainn. Bha Dinneir agus Cèilidh ann as dèidh làimh ann an Taigh-òsta Golf View, le ceòl bho òigridh Inbhir Narainn.
Chaidh Co-labhairt na buidhne air adhart Disathairne 27 Sultain ann an Taigh-òsta Golf View nuair a bha Ailean Caimbeul, Neach-gairm Comataidh Ionadail Mòd Inbhir Nis 2014, air aoigheachd againn mar labhraiche sònraichte. Bha fiosrachadh gu leòr aig luchd-eagrachaidh nam Fèisean ri fhaotainn agus cothrom ann beachdan a thoirt seachad mun àm ri teachd airson Fèisean nan Gàidheal.
Gheibhear prògram na co-labhairt agus na pàipearan air fad airson na coinneimh bhliadhnail air taobh deas na duilleig no tron cheangal seo.


text:
Tuath a' faighinn "suim chothromach" de dh'airgead an AE
Thuirt Àrd-rùnaire Roinn an Ionmhais, Danny Alexander, gu bheil Riaghaltas na Rìoghachd Aonaichte air dèanamh cinnteach gu bheil a' Ghàidhealtachd sna h-Eileanan a' faighinn "suim chothromach" de dh'airgead an Aonaidh Eòrpaich.
Bha am ball pàrlamaid Lib Deamach air Ghàidhealtachd a' bruidhinn an dèidh dhan Phrìomhaire gealltainn Alba a dhìon bho ghearraidhean mì-chothromach san airgead a tha a' tighinn bho stòrasan an EU.
Bha Riaghaltas na h-Alba air dragh a thogail gun deadh gearraidhean luach 30% a dhèanamh ann an Alba.
Ach, thuirt am Prìomhaire, Dàibhidh Camshron, gun tèid an aon ìre de ghearraidhean a dhèanamh sna ceithir dùthchanan sa rìoghachd.
A rèir Mhgr Chamshroin thig lùghdachadh de mu 5% air an airgead a thèid a chosg ann an Alba, Sasainn, a' Chuimrigh agus Eirinn a Tuath.
"Aonta nas fheàrr na bha dùil"
Tha Danny Alexander ag ràdh gu bheil an co-dhunadh gan d'thàinig an Riaghaltas ann an Westminster a' ciallachadh gu lean sgìre na Gàidhealtachd agus nan Eilean a' faighinn buannachdan mòra à ionmhas an Aonaidh Eòrpaich.
"Thèid mar a fhuair an Rìoghachd Aonaichte aonta nas fheàrr na bha dùil a thaobh na stòrasan ionmhais, 's dòcha nas fheàrr na bha dùil, aig Comhairle na h-Eòrpa bho chionn beagan sheachdainnean, a shealltainn nuair a thèid an t-airgead a roinn a-mach ann an dòigh thaiceal dhan Ghàidhealtachd sna h-Eileanan.
"'S urrainn dhan airgead seo diofar mòr a dhèanamh san sgìre againn thar na bliadhnachan ri teachd.
"Tha e ga'r cuir ann an suidheachadh math leantainn oirnn a' cleachdadh an airgid son fàs a thoirt air an eaconamaidh," thuirt Mgr Alexander.


text:
Norobhìoras aig taigh-òsta san Òban?
Tha tinneas dìobhart air nochdadh aig taigh-òsta anns an Òban, 's amharas gur e norobhìoras a th' ann.
Bha cha-mhòr cairteal de dhaoine aig Bay Great Western Hotel, a tha ga ruith leis a' chompanaidh Shearings Holidays, a' fulang leis.
Thuirt labhraiche oidhche Ardaoin, gun robh 27 duine tinn, 's coltas gur e norobhìoras a th' orra.
Tha an taigh-òsta fosgailte, 's 106 duine a' fuireach ann.
Thuirt tè-labhairt bho Chomhairle Earra-Ghàidheal 's Bhòid gu bheil an sgioba slàinte àrainneachail aca an sàs sa chùis.